cyanic-selkie/wikianc huggingface dataset:
মাইকেল এনডিকো
এনডিকো ২০০৪ সালে আইসিসি আন্তঃমহাদেশীয় কাপ খেলায় নামিবিয়ার বিপক্ষে উগান্ডার হয়ে আত্মপ্রকাশ করেছিলেন, যা প্রথম শ্রেণির মর্যাদা লাভ করে। বেঞ্জামিন মুসোকের সাথে ব্যাটিংয়ের উদ্বোধন করে, প্রথম শ্রেণীর ক্রিকেটে উগান্ডার প্রথম বলের মুখোমুখি হওয়ার তিনি বিশেষ অধিকার পেয়েছিলেন এবং আউট হওয়াও প্রথম ছিলেন ( ২৩ রানে লুই বার্গার আউট হন)। এনডিকোকেকেনিয়ার বিপক্ষে ২০০৪ সালের উগান্ডার দ্বিতীয় এবং শেষ আন্তকন্টিনেন্টাল কাপ ম্যাচে তাকে দলে রাখা হয়েছিল এবং টুর্নামেন্টের ২০০৫ সংস্করণে (কেনিয়ার বিপক্ষেও) তৃতীয় প্রথম শ্রেণির ম্যাচ খেলেছিলেন। এর পরে, আট বছরেরও বেশি সময় ধরে তিনি জাতীয় দলে প্রত্যাবর্তন করেননি, শেষ পর্যন্ত বারমুডায় ২০১৩ বিশ্ব ক্রিকেট লীগ বিভাগীয় তিনটি টুর্নামেন্টের জন্য উগান্ডার দলে ফিরে এসেছিলেন। তিনিই উগান্ডার একমাত্র যিনি খেলায় অংশগ্রহণ করে ওপেনিংয়ে সাত রান করেছিলেন আর্থার কোব এর বিরুদ্ধে ওমান ।
মিলাদ টাওয়ার
মিলাদ টাওয়ার, যেটি তেহরান টাওয়ার নামেও পরিচিত হল একটি বহুতলবিশিষ্ট টাওয়ার। উঁচু টাওয়ারগুলোর মধ্যে এটি ষষ্ঠ। মুক্ত স্থাপত্যের উঁচু ভবনগুলোর মধ্যে এটি ১৭তম। এটি কারাব শহর এবং গিসা জেলার মধ্যে অবস্থিত। টাওয়ারটি ১২ তলা এবং এর মাথায় রয়েছে বল আকৃতির স্থাপত্য। এর ছাদ ৩১৫ মি উঁচু। টাওয়ারটি "ইন্টারন্যাশনাল ট্রেড এন্ড কনভেনশন সেন্টার অফ ইরানের" একটি অংশ। এতে একটি পাঁচ তারকা হোটেলও রয়েছে। এছাড়া আছে একটি সম্মেলন কেন্দ্র, একটি আইটি পার্ক এবং ওয়ার্ল্ড ট্রেড সেন্টার।
সিঙ্গোলি
সিঙ্গোলি (Singoli) ভারতের মধ্য প্রদেশ রাজ্যের নীমুচ জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৩ মিটার (১১৯০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিঙ্গোলি শহরের জনসংখ্যা হল ৮৩০৭ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৫% হল ৬ বছর বা তার কম বয়সী।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে সিঙ্গোলি এর সাক্ষরতার হার বেশি।
উসমান ইবনে তালহা
উসমান ইবনে তালহা (মৃত্যু ৪২ হিজরি) মুহাম্মাদের একজন সাহাবা ছিলেন । জাহিলী যুগ ও ইসলাম পরবর্তী যুগ উভয় সময়েই মক্কার কাবা শরীফের তত্ত্বাবধায়ক ও চাবির রক্ষক ছিলেন উসমান ইবনে তালহা ও তার পূর্বপুরুষ ও বংশধর
নাম ও বংশ পরিচয়
উসমান ইবনে তালহার পিতার নাম তালহা ইবন আবী তালহা এবং মাতার নাম উম্মু সাঈদ সালামা। মক্কার কুরাইশ বংশের বনু আমর শাখার সন্তান। উসমান ইবন তালহার পিতা তালহা ও তার তিন ভাই মুসাফি, কিলাব ও হারেস ও তার পিতা তালহা ইবন আবী তালহা ও চাচা উসমান ইবনে আবী তালহা উহুদ যুদ্ধে মুসলিমদের বিরুদ্ধে যুদ্ধ করতে গিয়ে নিহত হন । তার পিতা আলী এর হাতে নিহত হন ।
ইসলাম গ্রহণের পূর্বে
ইবন সাদ বর্ণনা করেছেন, কাবার চাবির দায়িত্বে ছিলেন উসমান ইবন তালহা । তিনি প্রতি সোম ও বৃহস্পতিবার কাবার দরজা খুলতেন। একবার রাসূল(সা:) তাকে ভিন্ন এক দিন দরজা খুলে দেওয়ার অনুরোধ করেন। কিন্তু তিনি অত্যন্ত শক্তভাবে তা প্রত্যাখ্যান করেন।
ইসলাম গ্রহণ
ইসলাম গ্রহণের সময় নিয়ে ইতিহাসবিদগণের মধ্যে মতের ভিন্নতা রয়েছে । একটি বর্ণনামতে, উসমান হুদাইবিয়ার সন্ধির সময় ইসলাম গ্রহণ করেন এবং খালিদ ও আমরের সাথে মদীনায় যান। অন্য বর্ণনায় দেখা যায়, মক্কা বিজয়ের পূর্বে ৮ম হিজরীর সফর মাসে খালিদ ইবনুল ওয়ালীদ ও আমর ইবনুল আস ও উসমান ইবন তালহা এক সাথে মদিনায় গিয়ে ইসলাম গ্রহণ করেন । । কবি আবদুল্লাহ ইবন যাবয়ারী তাদের স্বাগত জানিয়ে একটি কবিতা রচনা করেছিলেন।
কাবার চাবির দায়িত্ব
মক্কা বিজয়ের পূর্ব পর্যন্ত কাবার তত্ত্বাবধায়ন ও চাবি রক্ষকের দায়িত্ব ছিলো উসমানের উপর । মক্কা বিজয়ের দিন নবী মুহাম্মাদ কাবার অভ্যন্তরে প্রবেশের জন্য তার নিকট চাবি চাইলেন ।উসমান বাড়ি গিয়ে তার মায়ের নিকট চাবি চাইলে তার মা চাবি দিতে অস্বীকার করলে উসমান জোর করে চাবি নিয়ে আসেন । রাসূল সা: দরজা খুলে কাবার উসমান ইবন তালহাকে সংগে ভিতরে প্রবেশ করলেন এবং পরিষ্কার-পরিচ্ছন্ন পূর্বক কাবা শরীফ থেকে বের হয়ে আসলেন এবং কাবা শরীফের চাবির দায়িত্ব চিরদিনের জন্য উসমান ইবন তালহার গোত্রের উপর অর্পণ করলেন । যদিও এই চাবির দায়িত্ব নেওয়ার জন্য আলী ও আব্বাস ইবন আব্দুল মুত্তালিব চেষ্টা করেছিলেন ।
রাসূল সা: তার হাতে মতান্তরে উসমান ও তার চাচাতো ভাই শাইবার হাতে চাবিটি দিয়ে বলেছিলেন, "এই তোমার চাবি। এখন থেকে এই চাবি চিরদিনের জন্য তোমাদের হাতে থাকবে। কেউ তোমাদের হাত থেকে ছিনিয়ে নেওয়ার চেষ্টা করলে সে হবে অত্যাচারী" । সেই থেকে আজও কাবার চাবি দায়িত্ব মক্কার শাইবী গোত্রের উপর । এই শাইবী গোত্র উসমান ইবন তালহার চাচাতো ভাই শাইবা ইবন উসমান ইবন আবী তালহার বংশধর। মক্কা বিজয়ের পর উসমান ইবন তালহা মদীনায় চলে যান এবং রাসূল মৃত্যু পর্যন্ত সেখানে অবস্থান করেন। মুহাম্মাদের ইনতিকালের পর কাবার চাবি রক্ষকের দায়িত্ব পালনের জন্য আবার মক্কায় ফিরে যান এবং
মৃত্যু
তিনি মক্কায় হিজরী ৪২ সনে ইনতিকাল করেন । অন্য একটি বর্ণনামতে তিনি খলীফা হযরত উমারের রা: খিলাফতকালের প্রথম দিকে আজনাদাইনের যুদ্ধে মৃত্যুবরণ করেন।
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন (১১৬৪-১২২৪) তিব্বতী বৌদ্ধধর্মের  ল্হা-পা  নামক একটি ধর্মসম্প্রদায়ের প্রতিষ্ঠাতা ছিলেন।
সংক্ষিপ্ত জীবনী
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন ১১৬৪ খ্রিষ্টাব্দে মধ্য তিব্বতে জন্মগ্রহণ করেন। তার পিতা গ্ন্যোস-গ্রাগ্স-পা-দ্পাল মধ্য তিব্বতের অন্যতম ধনী ব্যক্তি ছিলেন। ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা  শৈশবে তাকে ভারতীয় মহাসিদ্ধ কাহ্ন পার পুনর্জন্ম রূপে চিহ্নিত করেন। ১১৯০ খ্রিষ্টাব্দে তিনি ভিক্ষুর শপথ গ্রহণ করেন। এরপর তিনি 'ব্রি-গুং ও কৈলাশ পর্বতের নিকট দীর্ঘকাল সাধনায় লিপ্ত থাকেন। কথিত আছে, ১২১৬ খ্রিষ্টাব্দে তিনি র্দো-স্ঙ্গোন-র্দ্জোং  নামক ভূটানের প্রথম দুর্গ নির্মাণ করান। ১২১৯ খ্রিষ্টাব্দে তিনি ল্হা-থেল-রিন-ছেন-গ্লিং  নামক একটি বৌদ্ধবিহার স্থাপন করেন। তিনি ল্হা-পা  নামক একটি ধর্মসম্প্রদায়ের প্রতিষ্ঠা করেন, যা পরবর্তীকালে ভূটানে তাদের প্রভাব বিস্তার করে।
খালিদ মকবুল সিদ্দিকী
খালিদ মকবুল সিদ্দিকী একজন পাকিস্তানি রাজনীতিবিদ, যিনি বর্তমানে (২০ আগস্ট ২০১৮ থেকে) তথ্য প্রযুক্তি এবং টেলিযোগাযোগ মন্ত্রী ও ফেডারেল মন্ত্রী। তিনি আগস্ট ২০১৮ সাল থেকে পাকিস্তানের জাতীয় পরিষদ সদস্য এবং মুত্তাহিদা কওমি আন্দোলন পাকিস্তানের নেতা। ফেব্রুয়ারি ২০১৮ সালে যোগ দেন তিনি।
এর আগে তিনি ১৯৯০ থেকে ১৯৯৩, ১৯৯৭ থেকে ১৯৯৯ এবং জুন ২০১৩ থেকে মে ২০১৮ পর্যন্ত জাতীয় পরিষদ সদস্য ছিলেন। জাতীয় পরিষদের সদস্য থাকাকালীন তিনি জুলাই ১৯৯৭ থেকে আগস্ট ১৯৯৮ পর্যন্ত প্রধানমন্ত্রী নওয়াজ শরীফের মন্ত্রিসভায় ফেডারাল শিল্প ও উৎপাদন মন্ত্রীর দায়িত্ব পালন করেন।
রাজনৈতিক ও কর্মজীবন
খালিদ মকবুল সিদ্দিকী ছাত্র হিসাবে তিনি ১৯৮৯ সালে জিন্নাহ সিন্ধু মেডিকেল বিশ্ববিদ্যালয়ে অধ্যয়নকালে অল পাকিস্তান মুত্তাহিদ্দা ছাত্র সংগঠনের (এপিএমএসও) চেয়ারম্যান হন।
১৯৯০ সালের সাধারণ নির্বাচনে তিনি নির্বাচনী এলাকা এনএ -১৬৯ (হায়দরাবাদ-তৃতীয়) থেকে হক প্যারাস্ট গ্রুপের (এইচপিজি) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। মুত্তাহিদা কওমি মুভমেন্ট (এমকিউএম) ১৯৯০ সালের সাধারণ নির্বাচনের জন্য এইচপিজির ব্যানারে প্রার্থী করেছিল। ১৯৯৩ সালে তিনি এমকিউএমের উপ-আহ্বায়ক হিসাবে নিযুক্ত হন।
১৯৯৭ সালে পাকিস্তানের সাধারণ নির্বাচনে তিনি নির্বাচনী এলাকা এনএ -১৬৯ (হায়দরাবাদ-৩) থেকে এইচপিজির প্রার্থী হিসাবে জাতীয় পরিষদের সদস্য নির্বাচিত হয়েছিলেন। ১৯৯৭ সালের জুলাইয়ে তাকে প্রধানমন্ত্রী নওয়াজ শরীফের ফেডারেল মন্ত্রিসভায় অন্তর্ভুক্ত করা হয় এবং ফেডারেল শিল্প ও উৎপাদন মন্ত্রীর পদে নিয়োগ পান যেখানে তিনি ১৯৯৮ সালের আগস্ট পর্যন্ত দায়িত্ব পালন করেন।
২০১৩ সালের পাকিস্তানের সাধারণ নির্বাচনে তিনি নির্বাচনী এলাকা এনএ-২১৯ (হায়দরাবাদ-১) থেকে এমকিউএমের প্রার্থী হিসাবে জাতীয় সংসদে পুনরায় নির্বাচিত হয়েছিলেন।   তিনি ১৪,১০৩ ভোট পেয়ে পাকিস্তান পিপলস পার্টির (পিপিপি) প্রার্থী আলী মুহাম্মদ সেহতোকে পরাজিত করেছিলেন।
ফারুক সাত্তারকে বদলে এমকিউএমের সমন্বয় কমিটি তাকে দলের নতুন আহ্বায়ক হিসাবে নিয়োগ দেওয়ার পরে ১১ ফেব্রুয়ারি ২০১৮ সালে তাকে এমকিউএমের উপ-আহ্বায়ক থেকে এমকিউএমের আহ্বায়ক করা হয়। প্রতিশোধ নিতে ফারুক সাত্তার দলটির সমন্বয় কমিটি ভেঙে দিয়ে নতুন করে আন্তঃ-দলীয় নির্বাচনের আহ্বান জানান। ১৮ ফেব্রুয়ারি ফারুক সাত্তার আন্তঃদলীয় নির্বাচনে দলের আহ্বায়ক হিসাবে নির্বাচিত হয়েছিলেন। সিদ্দিকের নেতৃত্বাধীন এমকিউএমএর দল নির্বাচনকে চ্যালেঞ্জ জানায় এবং পাকিস্তান নির্বাচন কমিশনে (ইসিপি) একটি পিটিশন দায়ের করেছিল এবং বলেছিল যে ফারুক সাত্তারকে ১১ ফেব্রুয়ারি আহবায়ক পদ থেকে অপসারণ করা হয়েছে, তাই তার অভ্যন্তরীণ দলীয় নির্বাচন করার কোনও অধিকার ছিল না। ২৬ মার্চ ২০১৮ সালে ইসি সিদ্দিকীর পক্ষে রায় দিয়েছিল এবং ফারুক সাত্তারকে এমকিউএমের আহ্বায়ক পদ থেকে সরিয়ে দেয়।
এমকিউএমের আহ্বায়ক পদে তাকে বরখাস্ত করার ইসিপির সিদ্ধান্তের বিরুদ্ধে ফারুক সাত্তার ইসলামাবাদ হাইকোর্টে একটি আবেদন করেছিলেন। ১১ জুন, ইসলামাবাদ হাইকোর্ট আবেদনটি খারিজ করে এবং ইসির আদেশ বহাল রাখে।
তিনি ২০১৩ সালের পাকিস্তানের সাধারণ নির্বাচনে এনএ-২৫৫ (করাচি কেন্দ্রীয়-৩) আসন থেকে এমকিউমের প্রার্থী হিসাবে জাতীয় পরিষদে পুনরায় নির্বাচিত হন।
১৮ আগস্ট ইমরান খান আনুষ্ঠানিকভাবে তার ফেডারেল মন্ত্রিসভা কাঠামো ঘোষণা করেন এবং সিদ্দিকীকে তথ্য প্রযুক্তি ও টেলিযোগাযোগ মন্ত্রীর দায়িত্ব দেয়া হয়। ২০ আগস্ট ২০১৮ সালে প্রধানমন্ত্রী ইমরান খানের ফেডারেল মন্ত্রিসভায় তিনি তথ্য প্রযুক্তি ও টেলিযোগাযোগ মন্ত্রী হিসেবে শপথ গ্রহণ করেন।
২০ আগস্ট ২০১৮ সালে একটি আদালত লাউডস্পিকার আইন লঙ্ঘন সংক্রান্ত মামলায় সিদ্দিকীকে পলাতক ঘোষণা করে।
বিতর্ক
মার্চ ২০১৮ সালে ইরুম আজিম ফারুক দাবি করেন যে খালিদ মকবুল সিদ্দিকী মার্কিন যুক্তরাষ্ট্রে থাকাকালীন অল্প বয়সী মেয়েদের বিয়ের প্রস্তাব পাঠাতেন।
ব্যাডমিন্টন ওয়ার্ল্ড ফেডারেশন
ব্যাডমিন্টন ওয়ার্ল্ড ফেডারেশন বা ব্যাডমিন্টন বিশ্ব সংঘ হল ব্যাডমিন্টন ক্রীড়ার জন্য আন্তর্জাতিক পরিচালনা পরিষদ, যা আন্তর্জাতিক অলিম্পিক কমিটি (আইওসি) কর্তৃক স্বীকৃত। সংস্থাটি সংক্ষিপ্ত নাম বিডব্লিউএফ হিসাবে বেশি পরিচিত। এর সদরদপ্তর মালয়েশিয়ার কুয়ালালামপুরে অবস্থিত এবং এর বর্তমান সভাপতি পাউল এরিক হোয়ের লারসেন। বর্তমান সদস্য সংখ্যা হল ১৭৬টি জাতীয় সংস্থা।
ইতিহাস
ব্যাডমিন্টন ওয়ার্ল্ড ফেডারেশন ১৯৩৪ সালে আন্তর্জাতিক ব্যাডমিন্টন ফেডারেশন হিসাবে প্রতিষ্ঠিত হয়েছিল। এর প্রতিষ্ঠাকালীন সদস্য ছিল ৯টি রাষ্ট্র : কানাডা, ইংল্যান্ড, ডেনমার্ক, ফ্রান্স, আয়ারল্যান্ড, নেদারল্যান্ড, নিউজিল্যান্ড, স্কটল্যান্ড ও ওয়েলস। ১৯৮১ সালের ২৬ মে আন্তর্জাতিক ব্যাডমিন্টন ফেডারেশনের সাথে ১৯৭৮ সালে প্রতিষ্ঠিত ওয়ার্ল্ড ব্যাডমিন্টন ফেডারেশনকে একীভূত করা হয়।
২৪ সেপ্টেম্বর ২০০৬ সালে, স্পেনের মাদ্রিদে অনুষ্ঠিত এক অতিরিক্ত সাধারণ সভায় ব্যাডমিন্টন ওয়ার্ল্ড ফেডারেশন (BWF) নামটি সর্বসম্মতিক্রমে গ্রহণের সিদ্ধান্ত হয়। প্রতিষ্ঠাকালীন সময় থেকে ২০০৫ পর্যন্ত এর সদরদপ্তর যুক্তরাজ্যের চেলতেনহামে ছিল কিন্তু ১ অক্টোবর ২০০৫ সালে তা কুয়ালালামপুরে স্থানান্তর করা হয়।
মহাদেশীয় ফেডারেশন
বিশ্বব্যাপী ব্যাডমিন্টন খেলার প্রসার ও উন্নয়নে বিডব্লিউএফ আঞ্চলিক সংস্থা সমূহের সাথে যৌথভাবে কাজ করে:
সভাপতিগন
প্রথম সভাপতি জর্জ টমাস
গ্রেড ১
বিডব্লিউএফ ছয়টি প্রধান আন্তর্জাতিক ব্যাডমিন্টন প্রতিযোগিতা ও একটি প্যারা-ব্যাডমিন্টন প্রতিবন্ধী ক্রীড়াবিদের জন্য আয়োজন করে:
প্রধান প্রতিযোগিতাসমূহ :
অন্য প্রধান প্রতিযোগিতাসমূহ :
প্যারা প্রতিযোগিতাসমূহ :
গাজি বিন ফয়সাল
গাজি বিন ফয়সাল (আরবি : غازي ابن فيصل) (২১ মার্চ ১৯১২ – ৪ এপ্রিল ১৯৩৯) ছিলেন ইরাক রাজতন্ত্রের বাদশাহ। ১৯৩৩ থেকে ১৯৩৯ সাল পর্যন্ত তিনি ক্ষমতা ছিলেন। ১৯২০ সালে স্বল্প সময়ের জন্য তিনি সিরিয়া আরব রাজতন্ত্রের যুবরাজ হিসেবে ছিলেন। ইসলামের পবিত্র শহর মক্কায় তার জন্ম হয়। তিনি ইরাকের বাদশাহ প্রথম ফয়সালের একমাত্র পুত্র ।
ব্যাডমিন্টন ওয়ার্ল্ড ফেডারেশন
গ্রেড ২
গ্রেড 2 টুর্নামেন্ট, যা বিডব্লিউএফ ওয়ার্ল্ড ট্যুর নামে পরিচিত, ছয়টি স্তরে অনুমোদিত হয়েছিল এবং বিভিন্ন বিশ্ব র‌্যাঙ্কিং পয়েন্ট দেওয়া হয়েছিল, সেগুলি হল:
গাজি বিন ফয়সাল
প্রাথমিক জীবন
গাজি ছিলেন ফয়সালের একমাত্র পুত্র। তার তার বাবা বিভিন্ন স্থানে লড়াইরত থাকায় তার দাদা হুসাইন বিন আলী তার প্রতিপালন করেন। তার পিতার তুলনায় তিনি লাজুক ও অনভিজ্ঞ ছিলেন। ১৯২৪ সালে তিনি অন্যান্য হাশেমিদের সাথে হেজাজ থেকে জর্ডান চলে আসেন। একই বছর তিনি বাগদাদ চলে আসেন এবং যুবরাজ হিসেবে অধিষ্ঠিত হন। ১৬ বছর বয়সে আমেরিকান অভিযাত্রী রিচার্ড হেলিবার্টন ও পাইলট মোয়ে স্টিফেনের সাথে গাজি তার জীবনের প্রথম বিমান ভ্রমণ করেন। প্লেনে করে তারা প্রাচীন ব্যাবিলনের ধ্বংসাবশেষ ও অন্যান্য ঐতিহাসিক স্থান পরিদর্শন করেন। প্লেনটি তার স্কুল মাঠের অবতরণ করে যাতে তার সহপাঠিরা তাকে প্লেনে দেখতে পায়।
ইরাকের বাদশাহ
১৯৩৩ সালের ৮ সেপ্টেম্বর তার পিতা প্রথম ফয়সাল মৃত্যুবরণ করেন। এরপর তিনি প্রথম গাজি নামে সিংহাসনে আরোহণ করেন। একই তিনি ইরাকি রাজকীয় নৌবাহিনীর অ্যাডমিরাল অব দ্য ফ্লিট, ইরাকি রাজকীয় সেনাবাহিনীর ফিল্ড মার্শাল ও ইরাকি রাজকীয় বিমানবাহিনীর মার্শাল হিসেবে নিয়োগ পান। তিনি প্যান আরব জাতীয়তাবাদের একজন সমর্থক ছিলেন। ইরাকে ব্রিটিশ স্বার্থের প্রতি তার বিরূপ মনোভাব ছিল। তার শাসনমালে বেসামরিক ব্যক্তিদের সাথে সামরিক বাহিনীর দ্বন্দ্ব দেখা দেয়। জেনারেল বকর সিদ্দিকির অভ্যুত্থানকে তিনি সমর্থন করেন। এ অভ্যুত্থানের ফলে বেসামরিক সরকারের বদলে সামরিক সরকার প্রতিষ্ঠিত হয়। আরব বিশ্বে এটি প্রথম সামরিক অভ্যুত্থান ছিল। নাৎসি জার্মানির প্রতি সহানুভূতি ও কুয়েতকে ইরাকের সাথে একীভূত করার জন্য তার কাছে গুজব ছড়ানো হয়। এ উদ্দেশ্যে তিনি আল-জুহর প্রাসাদে নিজস্ব রেডিও স্টেশন স্থাপন করেন। এখান থেকে তার নিজস্ব দৃষ্টিভঙ্গি প্রচারিত হত।
১৯৩৯ সালে একটি স্পোর্টস কার চালানোর সময় রহস্যজনক এক দুর্ঘটনায় মৃত্যুবরণ করেন। কারো কারো মতে নুরি আস-সাইদের আদেশে তাকে হত্যা করা হয়।
তার একমাত্র পুত্র ফয়সাল তার উত্তরাধিকারী হিসেবে ক্ষমতায় আরোহণ করেন। ফয়সাল অপ্রাপ্তবয়স্ক হওয়ার আবদুল্লাহ বিন আলি ১৯৫৩ সাল পর্যন্ত তার অভিভাবক হিসেবে দায়িত্ব পালন করেন।
বিয়ে ও সন্তান
thumb|right|150px|রাণী আলিয়া বিনতে আলি ১৯৩৪ সালের ২৫ জানুয়ারি গাজির সাথে আলী বিন হুসাইনের কন্যা প্রিন্সেস আলিয়া বিনতে আলির বিয়ে হয়। তাদের একজন পুত্র ছিল :
বিমান ভ্রমণ
তরুণ যুবরাজ গাজির বিমান ভ্রমণের বিবরণ রিচার্ড হেলিবার্টনের দ্য ফ্লাইং কার্পেট বইয়ে পাওয়া যায়।
এল'আদ হামলা ২০২২
৫ মে ২০২২-এ ইসরায়েলের স্বাধীনতা দিবসের (ইয়োম হা'তজমাউত) সময় ইসরায়েলের কেন্দ্রীয় জেলা এল'আদে একটি গণ ছুরিকাঘাতের ঘটনা ঘটে। ঘটনায় তিনজন নিহত ও চারজন আহত হয়।
ইসরায়েলি পুলিশ পশ্চিম তীরের রুম্মানাহ থেকে আসা দুই ফিলিস্তিনি অপরাধীকে এই ঘটনার জন্য শনাক্ত করেছে।
পটভূমি
সাম্প্রতিক সপ্তাহগুলোয় ফিলিস্তিনি এবং ইসরায়েলি আরবরা ইসরায়েলে একের পর এক মারাত্মক হামলা চালিয়েছে যা ২০০৬-এর পর সবচেয়ে মারাত্মক হয়ে উঠে। হামলার এক সপ্তাহ আগে নাবলুসের দুই হামাস সমর্থক এরিয়েলে এক নিরাপত্তারক্ষীকে হত্যা করে। ইসরায়েলি পুলিশ যখন খুনিদের সন্ধান চালিয়ে যাচ্ছিল, তখন গাজায় হামাসের নেতা ইয়াহিয়া সিনওয়ার একটি জনসমক্ষে বক্তৃতা করেছিলেন যেখানে তিনি ফিলিস্তিনি ও ইসরায়েলি আরবদের ইসরায়েলিদের বিরুদ্ধে "সকল সম্ভাব্য অস্ত্র বাড়াতে উৎসাহিত করেছিলেন, হোক সেটা একটি রাইফেল, একটি পিস্তল, বা একটি ছুরি" দিয়ে।
আক্রমণ
হামলাকারীরা কুড়াল ও একটি পিস্তল হাতে রাত ৮:৩৫-এ শ্লোমো ইবনে গবিরোল স্ট্রিটে এসে পৌঁছায়। তারা একজন নিরাপত্তারক্ষীর মুখোমুখি হয়, যিনি তাদের থামানোর চেষ্টা করেন। কিন্তু তিনি হামলাকারীদের হাতে নিহত হন। তারপরে তারা ইলাদের নিকটবর্তী কেন্দ্রীয় উদ্যানে পৌঁছেছিল, যা ইস্রায়েলের ৭৪ তম স্বাধীনতা দিবস উদযাপন করতে আসা দর্শনার্থীদের দ্বারা পূর্ণ ছিল এবং সেখানে হামলাকারীরা তাদের আক্রমণ করতে শুরু করে, সেখানে তারা আরও দুই ব্যক্তিকে হত্যা ও আরও চারজনকে আহত করে।
নিহতদের মধ্যে দুজনের বয়স ৪০, আর তৃতীয় শিকার একজন ৩৫ বছর বয়সী। একজন ৬০ বছর বয়সী লোক ও একজন ৩৫ বছর বয়সী লোক গুরুতর আহত হয়েছেন। হামলাকারীদের সাথে লড়াইয়ে একজন ৪০ বছর বয়সী ব্যক্তি মাঝারিভাবে আহত হয়েছেন ও ২৩ বছর বয়সী একজন হালকা আহত হয়েছেন।
অপরাধী
ইসরায়েলি পুলিশ দুই অপরাধীকে পশ্চিম তীরের জেনিনের কাছে অবস্থিত রুম্মানাহ থেকে আসাদ আলরাফাআনি (২০) ও সাবি শাজির (১৯) হিসেবে চিহ্নিত করেছে। হামলার পর দুজনই গাড়িতে করে পালিয়ে যায়। দুই দিন তল্লাশির পর, উভয় অপরাধীকে শিন বেট এজেন্ট এবং ম্যাগলান কমান্ডো ইউনিটের একজন অফিসার দ্বারা এলাদ এবং রোশ হায়াইনের মধ্যে, কাছাকাছি একটি জঙ্গলে লুকিয়ে ধরা হয়েছিল।
প্রতিক্রিয়া
ফিলিস্তিন রাষ্ট্রের রাষ্ট্রপতি মাহমুদ আব্বাস বলেছেন যে "ফিলিস্তিনি ও ইসরায়েলিদের হত্যা এমন এক সময়ে পরিস্থিতির আরও অবনতির দিকে নিয়ে যাবে যেখানে আমরা সবাই স্থিতিশীলতা অর্জন ও উত্তেজনা রোধ করার জন্য প্রার্থনা করছি"।
নাবলুস, তুলকারম, গাজা নগরী ও খান ইউনুসের কিছু ফিলিস্তিনি পথচারীদের কাছে মিষ্টি তুলে দিয়ে এই আক্রমণ উদযাপন করেছে। একটি ফিলিস্তিনি টেলিগ্রাম চ্যানেলে কুড়াল দিয়ে ইহুদিদের হত্যায় উৎসাহিত করা একটি ভিডিও প্রচার করা হয়েছে৷
মার্কিন যুক্তরাষ্ট্রের পররাষ্ট্রমন্ত্রী অ্যান্টনি ব্লিংকেন বৃহস্পতিবার এক প্রেস ব্রিফিংয়ের সময় বলেছেন যে তিনি "নিরপরাধ পুরুষ ও মহিলাদের লক্ষ্য করে ভয়াবহ হামলার" "তীব্র নিন্দা" করেন।
সুমেরীয় সাহিত্য
সুমেরীয় সাহিত্য হল প্রাচীনতম জ্ঞাত নথিবদ্ধ সাহিত্যের সংগ্রহ। সুমেরীয় সভ্যতার ধর্মীয় রচনা এবং অন্যান্য প্রথাগত কাহিনি এই সাহিত্যের অন্তর্গত। পরবর্তীকালে প্রধানত আক্কাদীয় ও ব্যাবিলনীয় সাম্রাজ্য কর্তৃক এই সাহিত্য সংরক্ষিত হয়েছিল। মধ্য ব্রোঞ্জ যুগে সুমেরীয় ভাষায় এই সাহিত্য লিখিত হয়।
সুমেরীয়রা প্রথম লিখন পদ্ধতিগুলির একটি আবিষ্কার করেছিল। খ্রিস্টপূর্ব ত্রিংশ শতাব্দী নাগাদ তারা পূর্ববর্তী প্রত্ন-লিখন পদ্ধতি থেকে সুমেরীয় কিউনিফর্ম লিপির বিকাশ ঘটায়।
আক্কাদীয় ও ব্যাবিলনীয় সাম্রাজ্যেও সুমেরীয় ভাষা সরকারি ও সাহিত্য-সংক্রান্ত ক্ষেত্রে ব্যবহৃত হত। এমনকি জনসাধারণের মধ্য থেকে কথ্য সুমেরীয় ভাষার বিলুপ্তির পরেও এই ব্যবহার অব্যাহত ছিল। সাক্ষরতার হারও ছিল উল্লেখযোগ্য পরিমাণে বেশি। শিক্ষার্থীদের দ্বারা অনুলিপিকৃত সুমেরীয় গ্রন্থাবলি পরবর্তীকালের ব্যাবিলনীয় সাহিত্যকে গভীরভাবে প্রভাবিত করেছিল।
কবিতা
অধিকাংশ সুমেরীয় সাহিত্য লিখিত হয়ে বাম-প্রান্তিককৃত পংক্তিতে এবং ক্ষেত্রবিশেষে তাতে দ্বিপদী বা স্তবকের মতো পংক্তিভিত্তিক বিন্যাসও দেখা যায়। কিন্তু কবিতার সুমেরীয় সংজ্ঞাটি কী ছিল তা জানা যায় না। অন্তমিলে রচিত না হলেও তার তুলনামূলক প্রভাব কোনও কোনও ক্ষেত্রে লক্ষিত হয়। এই কবিতায় সিলেবো-টোনিক কাব্যশৈলী অনুসৃত হয়নি। লিখন পদ্ধতিটিও তাল, অন্ত্যমিল, ছন্দ বা অনুপ্রাসের অনুপযুক্ত ছিল। অন্যান্য সম্ভাব্য কাব্য বৈশিষ্ট্যের পরিমাণগত অধ্যয়নও কম মনে হয় অথবা তা রচনাগুলিকে নথিবদ্ধকারী অনুলিপিকরগণ ইচ্ছাকৃতভাবে গোপন করেছিলেন।
সাহিত্যকর্ম
গুরুত্বপূর্ণ রচনাগুলির অন্যতম:
ঘূর্ণিঝড় সিডর
ঘূর্ণিঝড় সিডর (সুপার ঘূর্ণিঝড় সিড্‌র, ইংরেজিতে Super Cyclonic Storm Sidr) হচ্ছে ২০০৭ সালে বঙ্গোপসাগরে এলাকায় সৃষ্ট একটি ঘূর্ণিঝড়। ২০০৭ সালে উত্তর ভারত মহাসাগরীয় অঞ্চলে সৃষ্ট ঘূর্ণিঝড়ের মধ্যে এটি ৪র্থ নামকৃত ঘূর্ণিঝড়। এটির আরেকটি নাম ট্রপিক্যাল সাইক্লোন ০৬বি (Tropical Cyclone 06B)। শ্রীলংকান শব্দ 'সিডর' বা 'চোখ'-এর নামের এর নাম করণ করা হয়েছে। ২০০৭ সালের ১৫ নভেম্বর সকাল বেলা পর্যন্ত বাতাসের বেগ ছিল ঘণ্টায় ২৬০ কিমি/ঘণ্টা এবং ৩০৫ কিমি/ঘণ্টা বেগে দমকা হাওয়া বইছিলো। একারণে সাফির-সিম্পসন স্কেল অনুযায়ী একে ক্যাটেগরি-৫ মাত্রার ঘূর্ণিঝড় আখ্যা দেয়া হয়। এই ঝড়ে কমপক্ষে ৩,৪৪৭ জন মানুষ মারা যায়, তবে কিছু ধারণা অনুযায়ী এই সংখ্যা ১৫,০০০ পৌঁছেছে। বাংলাদেশ সরকার এ ঘটনাকে জাতীয় দূর্যোগ বলে ঘোষণা করেছে। এ ঘূর্ণিঝড়ে ৮.৯ মিলিয়ন হেক্টর জমির ফসল নষ্ট হয়েছে।
মোকাবেলার প্রস্তুতি
নভেম্বর ১৭ তারিখে ক্যাটাগরি-৪ সমতুল্য ঘূর্ণিঝড়ের আশঙ্কার সাথে সাথে কয়েক হাজার স্বেচ্ছাসেবক পূর্বাঞ্চলীয় ভারত এবং বাংলাদেশের উপকূলীয় অঞ্চলে অগ্রিম মোতায়েন করা হয়েছে। বাংলাদেশের ১১টি উপকূলীয় জেলায় ৪২ হাজার ৬৭৫ জন স্বেচ্ছাসেবক প্রস্তুত রাখা হয়েছে। লোকজনকে আশ্রয়কেন্দ্রে যাওয়ার জন্য মাইকিং করা হয়েছে। যদিও উপকূল অঞ্চল থেকে জনগনকে সরিয়ে নেওয়ার ব্যবস্থা করা হয়েছে কিন্তু উপকূলের ১০ মিলিয়ন লোকের জন্য মাত্র ৫০০,০০০ লোকের আশ্রয়ের ব্যবস্থা আছে। আইএমডি ওড়িশা এবং পশ্চিম বঙ্গে নভেম্বর ১৪ তারিখে বিপদ সংকেত ঘোষণা করেছে। নভেম্বর ১৪ তারিখ রাত ৮টার পর মংলা বন্দরের সকল কার্যক্রম এবং রাত ১০টায় চট্টগ্রামের শাহ আমানত আন্তর্জাতিক বিমানবন্দরে বিমান উঠানামা বন্ধ করে দেওয়া হয়েছে। ঝড়ের আশঙ্কায় ঢাকা জিয়া আন্তর্জাতিক বিমান বন্দরে বিশেষ সতর্ক ব্যবস্থা নেওয়া হয়েছে এবং নভেম্বর ১৫ তারিখে ঢাকা থেকে দেশের দক্ষিণাঞ্চলীয় অঞ্চলে নৌ চলাচল বন্ধ রাখা হয়েছে।
ঘূর্ণিঝড় পরবর্তী প্রভাব
thumb|right|[[নভেম্বর ১৬ তারিখে ঘূর্ণিঝড় সিডরের অংশবিশেষ]] ঘূর্ণিঝড়ের কেন্দ্রীয় অংশ নভেম্বর ১৫ তারিখ সন্ধ্যা ৬টার পর বাংলাদেশের পাথরঘাটায় বালেশ্বর নদীর কাছে উপকূল অতিক্রম করে। ঝড়ের তান্ডবে উপকূলীয় জেলা সমূহে বিদ্যুৎ সরবরাহ বন্ধ হয়ে গেছে। ঘূর্ণিঝড়ের প্রভাবে বাংলাদেশের রাজধানী ঢাকাসহ সারা দেশে ঝড়ো হাওয়া বইছে সাথে বিপুল পরিমাণে বৃষ্টিপাত হয়েছে। ঘূর্ণিঝড়ে রাজধানী ঢাকাসহ সারা বাংলাদেশের দেশের বিদ্যুত ব্যবস্থায় বিপর্যয় দেখা দিয়েছে। বিদ্যুত বিপর্যয়ের ফলে ঢাকা সহ সাড়া দেশেই দেখা দিয়েছে পানি সমস্যা। কৃষি মন্ত্রনালয়ের এক রিপোর্টে বলা হয়েছে ঘূর্ণিঝড়ে বাংলাদেশের প্রায় ৬০০,০০০ টন ধান নষ্ট হয়েছে যার সংখ্যা আরও বাড়তে পারে বলে ধারণা করা হয়েছে। সুন্দর বনের পশুর নদীতে বেশ কিছু হরিণের মৃত্য দেহ ভাসতে দেখা গেছে এবং বিপুল সংখ্যক প্রাণীর মৃত্যুর আশঙ্কা করা হয়েছে। ঝড়ের প্রভাবে প্রায় ৯৬৮,০০০ ঘরবাড়ী ধ্বংস এবং ২১০,০০ হেক্টর জমির ফসল নষ্ট হয়েছে। এ ঝড়ে প্রায় ২৪২,০০০ গৃহপালিত পশু এবং হাঁসমুরগী মারা গেছে।
পরিণাম
ঝড়ের পরেই বাংলাদেশ নৌ বাহিনীর ৫টি জাহাজ খাদ্য, ঔষধ এবং ত্রাণ সামগ্রীসহ সর্বাধিক ঘূর্ণি ঝড় কবলিত এলাকার উদ্দেশ্যে রওনা হয়েছে। ইউরোপীয়া কমিশন €১.৫ মিলিয়ন ইউরো($২.৪ মিলিয়ন ইউএসডি) সমপরিমাণ ত্রাণ সামগ্রি বাংলাদেশকে প্রদান করেছে। যুক্তরাষ্ট্রের ইউনাইটেড স্টেট নেভী প্রায় ৩,৫০০ জন নৌ সেনা ঘূর্ণিঝড় পরবর্তী উদ্ধার কার্যক্রমে সাহায্যের জন্য প্রেরণ করেছে।
অন্যান্য সংস্থাও সাহায্যের জন্য এগিয়ে এসেছেন। এর মধ্যে ওয়ার্ল্ড ভিশন ২০,০০০ ঘড়ে গৃহহীন লোকজনের গৃহ নির্মানে সাহায্যের জন্য স্বেচ্ছাসেবক প্রেরণ করেছে। সাথে রেড ক্রশ এ উদ্ধার তৎপরতায় গুরুত্বপূর্ণ ভূমিকা পালন করেছে। দুর্গত এলাকায় উদ্ধার তৎপরতা চালানোর জন্য ইউএসএস এসেক্স ও ইউএসএস কিয়ারসার্জ নামে দুটি নৌযান বাংলাদেশের পথে রয়েছে। ঘূর্ণিঝড় দুর্গতদের সাহায্যের জন্য জরুরি ভিত্তিতে ২১ লাখ ডলার অর্থ সহায়তা পাঠাচ্ছে যুক্তরাষ্ট্র। ফিলিপাইন সরকার বাংলাদেশে ত্রাণ তৎপরতায় সাহায্যের জন্য মেডিকেল টিম পাঠাবে। পোপ বেনেডিক্ট ষোড়শ রবিবারের প্রার্থনায় বিশ্বের কাছে বাংলাদেশের ঘূর্ণিঝড় দুর্গতদের ত্রাণসহ সব রকমের সাহায্যের আহ্ববান জানিয়েছেন। ইউএনডিপি, ইউনিসেফ, যুক্তরাজ্য সরকার, ইউএসএইড, ইসলামিক রিলিফ-ইউকে এবং স্পেন ৩০ মিলিয়িন মার্কিন ডলারের সাহায্যের অঙ্গিকার করেছে। ওয়ার্ল্ড ফুড প্রোগ্রাম (ডাব্লএফপি) দুর্গত মানুষের জন্য ১০,০০০ মেট্রিক টন চাল এবং ২০০ টন উচ্চ প্রোটিন সম্মৃদ্ধ বিস্কুটের অনুমোদন দিয়েছে।
আলি হ্যাজ
আলি হ্যাজ (জন্ম: মন্টানা; ১০ মে, ১৯৮৭) একজন মার্কিন পর্নোগ্রাফিক চলচ্চিত্র অভিনেত্রীর মঞ্চ নাম।
জাতি
২০১১ সালের মে মাসে তিনি প্রযোজনা সংস্থা ভিভিড এন্টারটেইনমেন্টের সাথে একচেটিয়া চুক্তিতে স্বাক্ষর করেছিলেন। নভেম্বরে প্রযোজনা সংস্থার সাথে আলি হ্যাজ: ট্রু সেক্স -এর মাধ্যমে আত্মপ্রকাশ করেছিলেন। তিনি ২০১২ সালের মে মাসে ভিভিড থেকে পদত্যাগ করেছিলেন, বর্তমানে এলএ ডাইরেক্ট মডেল -এর প্রতিনিধিত্ব করছেন।
২০১১ সালের কান চলচ্চিত্র উৎসব চলাকালীন ঘোষণা করা হয়েছিল যে হ্যাজ পরবর্তী ইমানুয়েল হবেন, যেখানে তিনি ব্রিটনি জয়ের ভূমিকায় অভিনয় করবেন। ২০১৩ সালে তাকে দেবোরাহ অ্যান্ডারসনের তথ্যচিত্র এরোসড -এর ১৬ অভিনেত্রীর একজন হিসাবে নেয়া হয়েছিল।
ব্যক্তিগত জীবন
হ্যাজে ১৮ বছর বয়সে একজন প্রচারককে বিয়ে করেছিলেন, তার ২০ বছর বয়সে তাদের বিবাহবিচ্ছেদ হয়েছিল। তিনি নিজেকে উভকামী হিসাবে ঘোষণা করেছেন।
পিয়ের কালুলু
পিয়ের কালুলু কিয়াতেংওয়া (, Pierre Kalulu; জন্ম: ৫ জুন ২০০০; পিয়ের কালুলু নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব এসি মিলান এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৭–০৮ মৌসুমে, ফরাসি ফুটবল ক্লাব সেঁ-প্রিয়েস্তের যুব পর্যায়ের হয়ে খেলার মাধ্যমে কালুলু ফুটবল জগতে প্রবেশ করেছেন এবং পরবর্তীকালে লিওঁয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব লিওঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লিওঁ বি-এর হয়ে তিনি ৩৬ ম্যাচে অংশগ্রহণ করেছেন। মাঝে তিনি ২ মৌসুমের জন্য লিওঁয়ের মূল দলে অন্তর্ভুক্ত থাকলেও একটি ম্যাচেও অংশগ্রহণ করেননি। ২০২০–২১ মৌসুমে, তিনি প্রায় ০.৪৮ মিলিয়ন ইউরোর বিনিময়ে লিওঁ বি হতে ইতালীয় ক্লাব এসি মিলানে যোগদান করেছেন।
২০১৮ সালে, কালুলু ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
পিয়ের কালুলু কিয়াতেংওয়া ২০০০ সালের ৫ই জুন তারিখে ফ্রান্সের লিওঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার দুই ছোট ভাই আলদো কালুলু এবং গেদেওন কালুলুও ফুটবল খেলোয়াড়।
ফাওয়াদ আহমেদ
ফাওয়াদ আহমেদ খান (জন্ম: ৫ ফেব্রুয়ারি, ১৯৮২) হলেন একজন পাকিস্তানি বংশোদ্ভূত অস্ট্রেলিয়ান আন্তর্জাতিক ক্রিকেটার যিনি বর্তমানে বিগ ব্যাশ লীগে মেলবোর্ন রেনিগেডস দলের হয়ে খেলছেন। ফাহাদ ২০১৩ সালের জুলাইয়ে অস্ট্রেলিয়ান নাগরিকত্ব লাভ করেন। এখনও পর্যন্ত তিনি অস্ট্রেলিয়া দলের হয়ে ৩টি একদিনের আন্তর্জাতিক এবং ২টি টুয়েন্টি২০ আন্তর্জাতিক ম্যাচ খেলেছেন।
খেলোয়াড়ী জীবন
ফাওয়াদ সোয়াবি, খাইবার পাখতুনখোয়া প্রদেশে জন্মগ্রহণ করেন এবং স্থানীয় প্রতিযোগীতায় সোয়াবি জেলার হয়ে ক্রিকেট খেলে শুরু করেন। ডান-হাতি লেগ স্পিনার হিসাবে ২০০৫ সালে এবোটাবাদ দলের হয়ে তার প্রথম শ্রেণীর আত্মপ্রকাশ হয়। ফাহাদ কয়েদ-ই-আজম ট্রফিতে পাকিস্তান কাস্টমস এয় হয়ে ২০০৯ সালে প্রথম শ্রেণীর ক্রিকেটে পুনরায় খেলা শুরু করেন এবং এছাড়াও বছরের পরের ম্যাচগুলো এবোটাবাদের হয়ে আরও তিনটি ম্যাচ খেলেন। তার সেরা বোলিং পরিসংখ্যান হল ৬ উইকেটে ১০৯ রান যেটি ২০০৯ সালের জানুয়ারিতে করাচী হোয়াইটের বিরুদ্ধে পাকিস্তান কাস্টমস হয়ে খেলেছিলেন।
ক্বারী
ক্বারী' (قَارِئ, ‏বহুবচন ‎‏ قُرَّأ ‏ক্বুররা) "পাঠক" হলেন একজন ব্যক্তি যিনি তিলাওয়াতের সঠিক নিয়ম (তাজবীদ) অনুযায়ী কুরআন পাঠ করেন। যদিও এ বিষয়ে উৎসাহিত করা হয়, তবুও একজন ক্বারীকে কুরআন মুখস্থ করতে হয় না, শুধুমাত্র সঠিক নিয়ম অনুযায়ী এবং মধুর সুরে একে তেলাওয়াত করতে হয়। নিম্নের তালিকাটিতে কয়েকজন বিশিষ্ট কুরআন তিলাওয়াতকারীর সংক্ষিপ্ত তালিকা দেওয়া হল:
হাজীগঞ্জ দুর্গ
হাজীগঞ্জ দুর্গ  মুঘল আমলে নির্মিত একটি জল দুর্গ। এটি বাংলাদেশের নারায়ণগঞ্জ জেলার হাজীগঞ্জ এলাকায় শীতলক্ষ্যা নদীর পশ্চিম তীরে অবস্থিত। এটি খিজিরপুর দুর্গ নামেও পরিচিত। ঢাকা শহর কে রক্ষা করতে সপ্তদশ শতকের আগে পরে যে তিনটি জল দুর্গকে নিয়ে ত্রিভূজ জল দুর্গ বা ট্রায়াঙ্গল অব ওয়াটার ফোর্ট গড়ে তোলা হয়েছিল তারই একটি হলো এই হাজীগঞ্জ দুর্গ; সম্ভবত মুঘল সুবাদার ইসলাম খান কর্তৃক ঢাকায় মুঘল রাজধানী স্থাপনের অব্যবহিত পরে নদীপথে মগ ও পর্তুগীজ জলদস্যুদের আক্রমণ প্রতিহত করার উদ্দেশ্যে দুর্গটি নির্মিত হয়। দুর্গটি রাজধানী ঢাকা থেকে ১৪.৬৮ কি.মি. দূরে অবস্থিত।
নির্মাণ
সপ্তদশ শতকের পূর্বে ঢাকাকে রক্ষা করতে গড়ে উঠেছিল যে তিনটি ত্রিভূজ জল দুর্গ তার একটি হল হাজিগঞ্জ দুর্গ। এটি শীতলক্ষ্যা নদীর পশ্চিম তীরে গড়ে উঠেছিল। অপর দুটির একটি হল সোনাকান্দা দুর্গ যা বন্দর এলাকার ব্রহ্মপুত্র ও শীতলক্ষ্যা নদীর সঙ্গমস্থলের কিনারে এবং পরটি ইদ্রাকপুর দুর্গ যা মুন্সিগঞ্জে জেলায় অবস্থিত।
প্রাচীন কালে বুড়িগঙ্গা নদী এসে লক্ষ্যা নদীর সাথে এই স্থানে মিলিত হত। মুঘল আমলের প্রথম দিকে স্থানটি খুবই গুরুত্বপূর্ণ ছিল। কোন লিখিত প্রমাণ না থাকায়,  এটি ১৬৫০ সালে নির্মিত হয়েছিল বলে অনুমান করা হয়ে থাকে। এটি কে নির্মাণ করেছেন তা নিয়ে মতপার্থক্য রয়েছে। লেখক মুন্সি রহমান আলী তার এক গ্রন্থ থেকে পাওয়া যায় যে, মীর জুমলা ১৬৬০-১৬৬৩ খ্রিষ্টাব্দের মধ্যে দুর্গটি নির্মাণ করেন। এছাড়া অন্যান্য লেখকদের মতে, যেমন হাসান (১৯০৪), তালিস (১৯৮৫) এবং আহমেদ (১৯৯১), দুর্গটির নির্মাতা হলেন মীর জুমলা। অন্যদিকে অন্যান্য লেখকদের মতে, যেমন দানি (১৯৬১) ও তাইফুর (১৯৫৬), এ ব্যাপারে সম্পূর্ণ ভিন্ন মত পোষণ করেন। আহম্মাদ হাসান দানি তার মুসলিম আর্কিটেকশ্চার ইন বেঙ্গল গ্রন্থে লিখেছেন, ইসলাম খান ১৬১০ খ্রিষ্টাব্দে ঢাকায় রাজধানী স্থাপন করার পর এটি নির্মাণ করেন।
তাই ধারণা করা হয় বাহারিস্তান-ই-গায়বী'র খিজিরপুরই বর্তমানের হাজিগঞ্জ, এবং স্থাপনাটি খিজিরপুরের অন্তর্ভুক্ত ছিল যা হয়তো পরবর্তীতে পুনঃ নির্মাণ করা হয়েছিল। মোগল যুগের পূর্বে এ অঞ্চলে আরেকটি দুর্গ ছিল বলে জানা যায়। যা খিজিরপুর দুর্গ নামে পরিচিত। অনেক গবেষক মত প্রকাশ করেছেন— খিজিরপুর দুর্গের ওপরই হাজীগঞ্জ দুর্গ নির্মিত হয়েছিল। তবে প্রত্নতাত্ত্বিক দৃষ্টিকোণ থেকে এবং ভৌগোলিক কৌশলগত দিক বিচারে এই মত নির্বিচারে গ্রহণ করা যায় না। নির্মাণযুগে হাজীগঞ্জ দুর্গটি শীতলক্ষ্যার কোল ঘেঁষে ছিল। এখন নদী বেশ কিছুটা পূর্বদিকে সরে গিয়েছে।
বর্তমান অবস্থা
হাজীগঞ্জ দুর্গকে বহুবার সংস্কার করা হয়েছে। ১৮৯৬ সালে প্রকাশিত ‘লিস্ট অব অ্যানসিয়েন্ট মনুমেন্টস ইন বেঙ্গল’ বইয়ের লেখা অনুসারে সেই সময় এটি প্রায় ধ্বংস অবস্থায় ছিল। সেই সময় বেষ্টনী প্রাচীর এবং একটি বুরুজ থাকার কথা বইতে উল্লেখ পাওয়া গিয়েছে। দুর্গটিকে ১৯৫০ সালে প্রত্নতত্ত্ব ও জাদুঘর অধিদপ্তরের আওতায় নিয়ে আসার পরে একে বিভিন্ন পর্যায়ে সংস্কার করে বর্তমান অবস্থা নিয়ে আসা হয়।
অলিম্পিকে থাইল্যান্ড
থাইল্যান্ড প্রথম অলিম্পিক গেমসে অংশগ্রহণ করে ১৯৫২ সালে এবং তারপরের সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে একমাত্র ১৯৮০ গ্রীষ্মকালীন গেমস বাদে, যাতে থাইল্যান্ড যুক্তরাষ্ট্রের নেতৃত্বে বয়কট করেছিল। এছাড়াও থাইল্যান্ড ২০০২ সাল থেকে শীতকালীন অলিম্পিক গেমসে অংশগ্রহণ করে আসছে। যদিও ২০১০ শীতকালীন অলিম্পিক মিস করছিল।
থাইল্যান্ডের ক্রীড়াবিদগণ ৭টি স্বর্ণ সহ মোট ২৪টি পদক জিতেছে। সবচেয়ে বেশি পদক জিতেছে মুষ্টিযুদ্ধে।
থাইল্যান্ড জাতীয় অলিম্পিক কমিটি ১৯৪৮ সালে গঠিত হয়, যাকে ১৯৫২ সালে আন্তর্জাতিক অলিম্পিক কমিটির স্বীকৃতি প্রদান করে।
সিংরাউলি
সিংরাউলি (Singrauli) ভারতের মধ্য প্রদেশ রাজ্যের সিংরাউলি জেলার একটি শহর ও পৌর সংস্থা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে সিংরাউলি শহরের জনসংখ্যা হল ১৮৫,৫৮০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে সিংরাউলি এর সাক্ষরতার হার কম।
জঁ-পিয়ের রিভের
জঁ-পিয়ের রিভের হলেন ফরাসী এবং ফুটবল ক্লাব ওলাঁপিক জিমনাস্ত ক্লাব নিসের চেয়ারম্যান। ১৯৫৭ সালে, তিনি কঁদোঁতে জন্মগ্রহণ করেছেন। তিনি নিস ইলেকশন নামে একটি স্থাবর সম্পত্তি ভিত্তিক সফটওয়্যার ফার্ম প্রতিষ্ঠা করেছিলেন, যা শেষ পর্যন্ত নেক্সিটি দ্বারা অধিগ্রহণ করা হয়েছিল। ২০১১ সালে, তিনি এই প্রতিষ্ঠানের চেয়ারম্যানের ভূমিকা গ্রহণ করেছিলেন।
কাতারে মার্কিনী
কাতারে আমেরিকানরা একটি বৃহৎ প্রবাসী সম্প্রদায় যাদের সংখ্যা ১৯৯৯ সালে প্রায় ৩,৮০০ । সাম্প্রতিক বছরগুলিতে এই সংখ্যা দ্বিগুণেরও বেশি হয় এবং বিভিন্ন অনুমান এখন কাতারে আমেরিকানদের সংখ্যা ১৫,০০০ পর্যন্ত ছাড়িয়েছে। দেশটির মধ্যে বেশিরভাগ আমেরিকানদের রাজধানী দোহাতে থাকার প্রবণতা রয়েছে এবং তারা মূলত পারস্য উপসাগরীয় রাজ্যের কর-মুক্ত প্রলোভনের দ্বারা আকৃষ্ট হয়। আমেরিকান প্রবাসীরা বেশ কিছু কমিউনিটি সংগঠন, মিটআপ এবং গেট-টুগেদার চালায়। এছাড়াও কাতার জুড়ে অনেক আমেরিকান স্কুল রয়েছে, যেখানে প্রায়ই মার্কিন শিক্ষক এবং ছাত্র থাকে।
শিক্ষা
কাতারের আমেরিকান স্কুলগুলির মধ্যে রয়েছে:
সুমাত্রার বাঘ
সুমাত্রার বাঘ (Panthera tigris sumatrae) হচ্ছে একটি দুর্লভ বাঘের উপপ্রজাতি যেটির আবাস ইন্দোনেশিয়ার সুমাত্রা দ্বীপে। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে যেহেতু এর সংখ্যা ৪৪১ থেকে ৬৭৯ টিতে নেমে এসেছে এবং ৫০ এর অধিক উপসংখ্যা নেই এবং এটি ধ্বংসের প্রবণতায় রয়েছে।
সুমাত্রার বাঘ হচ্ছে সুন্দা দ্বীপের বাঘ গ্রুপের অন্য দুই বিলুপ্ত বালি বাঘ ও জাভার বাঘ ছাড়াও এই দ্বীপের একমাত্র জীবিত সদস্য। ৩৪টি বাঘের মাইটোকন্ড্রিয়াল জিনের ডিএনএ সিকুয়েন্সের ফলে প্রকল্পটিকে সমর্থন করে যে সুমাত্রার বাঘেরা অন্যান্য ভূমির বাঘের থেকে রোগনির্ণয়ত্তত্বের দিক দিয়ে ভিন্ন। এই বাঘের পুুুরুষ ও মহিলার ৮০-৯০ সে.মি. এবং ওজন হচ্ছে ১০০-১৪০কেজি।
ধীরেন দে
বিপ্লবী আন্দোলন ও মৃত্যু
ধীরেন দে জন্মগ্রহণ করেন বাংলাদেশের ময়মনসিংহ জেলা র জামালপুরে। অল্প বয়েসেই বিপ্লবী আন্দোলনে যোগ দিয়েছিলেন। গোয়েন্দা পুলিশের এক দারোগা তাকে ২০ আগস্ট ১৯৩৩ সালে গ্রেপ্তার করে গুপ্তকথা আদায়ের চেষ্টা করে এবং তিন দিন তিন রাত্রি ধরে নির্মম প্রহার করে। এই ভয়াবহ নির্যাতনের ফলে মৃত্যু হয় কিশোর ধীরেনের। মৃত্যুর পর তার মৃতদেহটি জঙ্গলে ফেলে দেওয়া হয় এবং এই মিথ্যা প্রচার করা হয় যে বিপ্লবী সঙ্গীদের মধ্যে দলাদলির কারণে ধীরেন দে মারা যান।
বশীর হোসেন
বশীর হোসেন (২২ নভেম্বর ১৯৩৪ - ২০ এপ্রিল ১৯৭৮) ছিলেন একজন বাংলাদেশি চলচ্চিত্র সম্পাদক এবং পরিচালক। তাঁর কর্মজীবনে তিনি পরপর দুইবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেন। পুরস্কারপ্রাপ্ত চলচ্চিত্রগুলি হচ্ছে ১৯৭৬ সালের মাটির মায়া এবং ১৯৭৭ সালে সীমানা পেরিয়ে। তিনি দুটি চলচ্চিত্র পরিচালনা করেন, সেগুলো হলো ১৩নং ফেকু ওস্তাগার লেন ও আপন পর।
জীবনী
বশীর হোসেন ১৯৩৪ সালের ২২শে নভেম্বর কুমিল্লা জেলার দেবীদ্বার উপজেলায় জন্মগ্রহণ করেন।
তিনি ১৯৫৯ সালে এ দেশ তোমার আমার চলচ্চিত্রে চিত্রসম্পাদক হিসেবে চলচ্চিত্রাঙ্গনে আবির্ভূত হন। তিনি রাজধানীর বুকে (১৯৬০), হারানো সুর (১৯৬১) ও সূর্যস্নান (১৯৬২) চলচ্চিত্রের চিত্রসম্পাদনা করেন। ১৯৬৩ সালে তিনি সালাহউদ্দিনের ধারাপাত চলচ্চিত্রের চিত্রসম্পাদনা ও সহকারী পরিচালক হিসেবে কাজ করেন। এই সময়ে তিনি উর্দু ভাষার চান্দা (১৯৬২), তালাশ (১৯৬৩), ইয়ে ভি এক কাহানি (১৯৬৪), বন্ধন (১৯৬৪), মিলন (১৯৬৪), ক্যায়সে কহো (১৯৬৫), সাত রং (১৯৬৫), ও বেগানা (১৯৬৫) চলচ্চিত্রের সম্পাদনা করেন।
তিনি ১৯৭৮ সালের ২০শে এপ্রিল ঢাকায় মৃত্যুবরণ করেন।
নির্বাচিত চলচ্চিত্রসমূহ
• এ দেশ তোমার আমার - ১৯৫৯
• রাজধানীর বুকে - ১৯৬০
• হারানো সুর - ১৯৬১
• সূর্যস্লান - ১৯৬২
• চান্দা - ১৯৬২
• ধারাপাত  - ১৯৬৩
• ইয়ে ভি এক কাহানি - ১৯৬৪
• মেঘ ভাঙ্গা রোদ - ১৯৬৪
• বন্ধন - ১৯৬৪
• মিলন - ১৯৬৪
• অনেক দিনের চেনা  - ১৯৬৪
• দুই দিগন্ত - ১৯৬৪
• গোধুলির প্রেম - ১৯৬৫
• ক্যায়সে কাহু  - ১৯৬৫
• রুপবান - ১৯৬৫
• সাত রং - ১৯৬৫
• জানাজানি - ১৯৬৫
• বেগানা - ১৯৬৫
মানুষমারা, কুড়িগ্রাম
মানুষমারা বাংলাদেশের উত্তরাঞ্চলের একটি গ্রাম। এটি রংপুর বিভাগের কুড়িগ্রাম জেলার চিলমারী উপজেলার অষ্টমীর চর ইউনিয়নের অন্তর্ভুক্ত।
বশীর হোসেন
নির্বাচিত চলচ্চিত্রসমূহ
• ১৩ নং ফেকু ওস্তাগার লেন - ১৯৬৬
• নওয়াব সিরাজুদ্দৌলা - ১৯৬৭
মাস্কাট
মাস্কাট (مَسْقَط, Masqaṭ ) ওমানের রাজধানী ও প্রধান শহর। ২০১০ সালের আদমশুমারী অনুযায়ী মাস্কাটের মোট জনসংখ্যা ৭৩৪,৬৯৭ । মেট্রোপলিটন এলাকার আয়তন ১,৫০০ বর্গকিমি (৫৮০ বর্গ মাইল) এবং ৬টি এলাকা নিয়ে গঠিত যা ওইলায়েট নামে প্রথম শতাব্দী থেকে পরিচিত পূর্ব ও পশ্চিমের বাণিজ্যিক যোগাযোগের কেন্দ্র বিন্দু হিসেবে। ইতিহাস থেকে দেখা যায় মাস্কাট বিভিন্ন জাতি দ্বারা শাসিত হয়ো এসেছে, তার মধ্যে পার্সিয়ান ও পর্তুগীজরা উল্লেখযোগ্য। গলফ সাগরের গুরুত্বপূর্ণ বন্দর নগরী হওয়ায় মাস্কাট বিদেশী ব্যবসায়ীদের আকর্ষনীয় স্থান। ১৯৭০ সালে কাবুস বিন সাঈদ সুলতান হবার পর অর্থনৈতিক উন্নতি এবং বহু সাংস্কৃতিক সমাজ প্রতিষ্ঠায় ব্যাপক অবকাঠামোগত উন্নয়ন সাধিত হয়েছে। thumb|left|মাস্কট শহর
বশীর হোসেন
নির্বাচিত চলচ্চিত্রসমূহ
• অপারাজেও - ১৯৬৭
মাস্কাট
জলবায়ু
মাসকটে দীর্ঘ এবং খুব উষ্ণ গ্রীষ্ম এবং উষ্ণ "শীত" সহ একটি উষ্ণ, শুষ্ক জলবায়ু ( ক্যাপেন জলবায়ু শ্রেণিবিন্যাস বিডাব্লিউএইচ ) বৈশিষ্ট্যযুক্ত আবহাওয়া বিরাজমান। মাসকটে বার্ষিক বৃষ্টিপাত প্রায় ১০ সেমি (৪ ইঞ্চি), যা সাধারনত ডিসেম্বর থেকে এপ্রিল পর্যন্ত পড়ে হয়ে থাকে। সাধারণভাবে, মাসকটে বৃষ্টিপাত খুব কমই হয়, বেশ কয়েক মাস ধরে বৃষ্টিপাতের খুব কম দেখা যায়। যাইহোক, সাম্প্রতিক বছরগুলিতে, আরব সাগরে উৎপন্ন গ্রীষ্মমণ্ডলীয় ব্যবস্থা থেকে ভারী বর্ষণের ঘটনা শহরটিকে প্রভাবিত করেছে। ২০০৭ সালের জুনে ঘূর্ণিঝড় গোণু এবং ২০১০ সালের জুনে ঘূর্ণিঝড় ফেটের ক্ষতিকর বাতাস এবং বৃষ্টিপাত পরিমাণ মাত্রাধিক ছিল, শহরের আক্রান্ত মাত্র একদিনে ১০০ মিলিমিটার (৪ ইঞ্চি) বৃষ্টিপাত হয়েছেল। জলবায়ু সাধারণত গ্রীষ্মকালে খুব উষ্ণ এবং খুব আর্দ্র থাকে, গ্রীষ্মকালে তাপমাত্রা ঘন ঘন ৪৫° সেলসিয়াস (১০৪° ফারেনহাইট) পৌঁছে যায়।
বশীর হোসেন
নির্বাচিত চলচ্চিত্রসমূহ
• নয়ন তারা - ১৯৬৭
মাস্কাট
জনসংখ্যা
২০০৩ সালে ওমান জাতীয় অর্থ মন্ত্রণালয় দ্বারা পরিচালিত আদমশুমারি অনুসারে, মাস্কাটের জনসংখ্যা ছিল ৬৩০,০০০ এরও বেশি, এর মধ্যে ৩৭০,০০০ জন পুরুষ এবং ২৬০,০০০ জন মহিলা রয়েছে। এ বিপুল জনসংখ্যা ওমানের মোট জনসংখ্যার ২৭%, যা আল বাতিনার পরে মাস্কাটকে দেশের দ্বিতীয় বৃহত্তম জনবহুল শহরে পরিনত করেছে। ২০০৩ সাল পর্যন্ত ওমানীরা মাস্কাটের মোট জনসংখ্যার ৬০% ছিল, এবং প্রবাসীরা প্রায় ৪০%। শহরের জনসংখ্যার ঘনত্ব প্রতি বর্গ কিলোমিটারে ১৬২ জন ছিল।
বশীর হোসেন
নির্বাচিত চলচ্চিত্রসমূহ
• সাত ভাই চম্পা - ১৯৬৮
মাস্কাট
জনসংখ্যা
মাসকাটের ৬টি ওয়াইলিয়েট (মাস্কাটের গভর্নরেট) বিভক্ত; মুত্তারাহ, বাওয়াশ্বর, সীব, আল আমরাত, মাসকাট এবং কুরায়াত। ওয়াইলিয়াতগুলির মধ্যে, সীব গভর্নরেটের পশ্চিমাংশে অবস্থিত সর্বাধিক জনবহুল (২২০,০০০-এরও বেশি বাসিন্দা) এলাকা ছিল, এবং মুত্তারাহের বাসিন্দরা সর্বাধিক প্রবাসী ছিল (এক লক্ষেরও বেশি লোক)। জনসংখ্যার প্রায় ৭১% হল ১৫-৬৪ বছর বয়সের মধ্যে, যেখানে ওমানীর গড় বয়স ২৩ বছর হয়।  জনসংখ্যার প্রায় ১০% নিরক্ষর, ১৯৯৩ সালের আদমশুমারির মধ্যে রেকর্ড করা ১৮% নিরক্ষরতার তুলনায় নিরক্ষরতা কমেছে। প্রবাসীরা শ্রমশক্তির ৬০% এর বেশি, শ্রমবাজারে পুরুষদের আধিপত্য লক্ষ করার মত, যারা শহরের মোট শ্রমের ৮০% ছিল। বেশিরভাগ প্রবাসী (৩৪%) ইঞ্জিনিয়ারিং-সম্পর্কিত পেশা, যখন বেশিরভাগ ওমানীরা ইঞ্জিনিয়ারিং, ক্লারিকাল, বৈজ্ঞানিক বা প্রযুক্তিগত ক্ষেত্রে কাজ করেন। প্রতিরক্ষা খাত ওমানীদের বৃহৎ নিয়োগকর্তা এবং নির্মাণ, পাইকারি ও খুচরা বাণিজ্য সর্বাধিক সংখ্যক প্রবাসী নিযুক্ত আছে।
অর্থনীতি
থাম্ব|মাস্কাতের প্রধান ব্যবসায়িক জেলা রুই ওমানের মতো মাসকটের অর্থনীতিও বাণিজ্যের বাণিজ্য নির্ভরশীল। শহরের ঐতিহ্যবাহী রফতানি পন্যের মধ্যে খেজুর, মুক্তার ঝিনুক ও শামুক এবং মাছ অন্তর্ভুক্ত রয়েছে।
বশীর হোসেন
নির্বাচিত চলচ্চিত্রসমূহ
• তুম মেরে হো - ১৯৬৮
• সুয়ে নাদিয়া জাগে পানি - 1968
• এতটুকু আশা - ১৯৬৮
• নীল আকাশের নিচে - ১৯৬৯
• মলুয়া - ১৯৬৯
• জোয়ার ভাটা - ১৯৬৯
পুরস্কার ও মনোনয়ন
জাতীয় চলচ্চিত্র পুরস্কার
আবদুল হামিদ চৌধুরী
আবদুল হামিদ চৌধুরী ছিলেন একজন বাঙালি রাজনীতিবিদ ও জমিদার যিনি পূর্ব পাকিস্তান প্রাদেশিক পরিষদের স্পিকার হিসেবে দায়িত্ব পালন করেন। ব্রিটিশ সরকার তাকে খান বাহাদুর উপাধিতে ভূষিত করে কিন্তু পরবর্তীতে তিনি ব্রিটিশ সাম্রাজ্য কর্তৃক সংগঠিত বিভিন্ন নির্যাতন, বৈষ্যমের প্রতিবাদে এবং ব্রিটিশ বিরোধী আন্দোলনে সমর্থন দিয়ে এই উপাধি প্রত্যাখ্যান করেন।
কর্মজীবন
আবদুল হামিদ চৌধুরী ১৯৩৯ থেকে ১৯৪৭ সাল পর্যন্ত বঙ্গীয় আইন পরিষদের ডেপুটি প্রেসিডেন্ট ছিলেন। ১৯৫১ থেকে ১৯৫৩ সাল পর্যন্ত তিনি কলকাতাস্থ তৎকালীন পাকিস্তান হাই কমিশনের ডেপুটি হাইকমিশনার ও কূটনৈতিক কোরের ডিন ছিলেন। তিনি আবুল কাশেম ফজলুল হক, হোসেন শহীদ সোহ্‌রাওয়ার্দী ও আবদুল হামিদ খান ভাসানীর সাথে রাজনীতি করতেন। ১৯৬২ থেকে ১৯৬৮ সাল পর্যন্ত তিনি তৎকালীন পূর্ব পাকিস্তান প্রাদেশিক পরিষদের স্পিকার হিসেবে দায়িত্ব পালন করেন।
এছাড়া তিনি টানা ৪০ বছর প্রথমে বৃহত্তর ময়মনসিংহ জেলা বোর্ডের সদস্য এবং পরে চেয়ারম্যান হিসেবে দায়িত্ব পালন করেন। তিনি ময়মনসিংহ জিলা স্কুলের স্কুল কমিটির প্রথম মুসলিম সভাপতি ছিলেন এবং ন্যাশনাল ব্যাংক অব পাকিস্তানের পরিচালক হিসেবেও দায়িত্ব পালন করেন।
ব্যক্তিগত জীবন
আবদুল হামিদ চৌধুরী টাঙ্গাইল জেলার (তৎকালীন ব্রিটিশ ভারতের বৃহত্তর ময়মনসিংহ) কালিহাতি উপজেলার নাগবাড়ী ইউনিয়নে জন্মগ্রহণ করেন। তার একমাত্র পুত্র আবু সাঈদ চৌধুরী ঢাকা বিশ্ববিদ্যালয়ের উপাচার্য, বাংলাদেশের বিচারপতি এবং রাষ্ট্রপতি ছিলেন। তার দৌহিত্র আবুল হাসান চৌধুরী শেখ হাসিনার প্রথম মন্ত্রিসভায় পররাষ্ট্র প্রতিমন্ত্রী হিসেবে দায়িত্ব পালন করেন। ১৯৬৯ সালের ৪ সেপ্টেম্বর আবদুল হামিদ চৌধুরী মৃত্যুবরণ করেন।
উসমান ইবনে মাজউন
উসমান ইবনে মাজউন  (মৃত্যু ২ হিজরী/৬২৪ খ্রিস্টাব্দ) ছিলেন মুহাম্মাদের একজন প্রখ্যাত সাহাবা । উসমান ইবনে মাজউন ছিলেন ভদ্র ও শান্ত প্রকৃতির । তিনি ১৪ তম ব্যক্তি হিসেবে ইসলাম গ্রহণ করেন ।
নাম ও বংশ পরিচয়
তার ডাকনাম ছিলো আবু সায়িব এবং পিতার নাম ছিলো মাজউন । এবং মাতার ছিলো সুখাইলা বিনতু উনাইস । উসমান ইবনে মাজউন এর দুই ভাই ছিলেন -কুদামা ইবন মাজউন এবং আবদুল্লাহ ইবন মাজউন এবং তার পুত্রের নাম সায়িব ইবন উসমান ।
হাবশায় হিজরত
নবুওয়াতের ৫ম পঞ্চম বছরে কুরাইশদের অত্যাচারের প্রেক্ষিতে রাসুল এর নির্দেশনায় সর্বপ্রথম মুসলমানদের একটি কাফেলা হাবশায় হিজরত করেন উসমান ইবন মাজউন কিছুদিন অবস্থান করলে তিনি শুনতে পান মক্কার প্রভাবশালী সকল গোত্র ইসলাম গ্রহণ করেছেন । তিনি এই সংবাদ শুনে খুশি মনে মক্কার দিকে রওনা হন কিন্তু মক্কার কাছাকাছি এসে শুনতে পান কথাটি মিথ্যা । এমন সময় হাবশা অতি দূর বলে সেখানে ফেরত যাওয়া কষ্টকর ভেবে সবাই নিজ আত্মীয়দের সহযোগিতায় মক্কায় প্রবেশ করেন ।
মক্কায় নির্যাতিত
উসমান ইবনে মাজউন প্রভাবশালী সাহিত্যিক ওয়ালিদ ইবন মুগীরার নিরাপত্তায় মক্কায় প্রবেশ করেন ফলে তিনি কুরাইশদের অত্যাচার থেকে রেহাই পান । অপরদিকে মক্কার অনন্য মুসলিমরা তখন নির্যাতনের মধ্য দিয়ে দিন অতিবাহিত করছে । এমনটা তিনি পছন্দ করলেন না ইসলাম ও রাসুল এর ভালোবাসার ফলে তিনি ওয়ালিদ ইবন মুগিরার নিরাপত্তা থেকে বের হয়ে যান এবং পরবর্তীতে অত্যাচারের স্বীকার হন । উসমান ইবন মাজউন আরবের বিখ্যাত কবি লাবীদ ইবন রাবীয়ার সাথে কুরাইশদের একটি কবিতার মজলিসে গেলেন । লাবীদ একটি কবিতা বলল,"ওহে, আল্লাহ ছাড়া সবকিছুই বাতিল-আসর" তখন উসমান এই বাক্যের সত্যতা দিলেন । কিন্তু লাবীদ যখন দ্বিতীয় বাক্যটি পাঠ করলেন, "এবং সকল সম্পদই (ধারণা) নিশ্চিত ধ্বংস হবে – তখন উসমান ইবন মাজউন এর প্রতিবাদ করলে নির্যাতনের স্বীকার হন । এরপরে ওয়ালিদ ইবন মুগীরা তাকে পুনরায় নিরাপত্তায় নিতে চাইলে উসমান অস্বীকার করেন ।
মদিনায় হিজরত
এরপর নবী যখন মুসলমানদের মদিনায় হিজরতের অনুমতি দিলেন তখন উসমান ইবন মাজউন তার পরিবারের সকল সদস্য নিয়ে মদিনায় হিজরত করেন এবং আবদুল্লাহ ইবন সালামা আজলানীর আথিত্য গ্রহণ করেন । তারা রাসুল এর দান করা এক খণ্ড ভূমিতে বসবাস শুরু করেন । তিনি শরিক বদরের যুদ্ধে অংশগ্রহণ করেছিলেন । বদর যুদ্ধ শেষ করে ফিরতি পথে উসমান ইবন মাজউন অসুস্থ হয়ে পরেন ।
মৃত্যু
বদর যুদ্ধের ফরতি পথে ঐ অসুস্থতার জের ধরেই ২য় হিজরিতে তিনি মৃত্যুবরণ করেন । তিনি মদীনায় স্বাভাবিক মৃত্যুবরণকারী প্রথম মুহাজির এবং মদীনার বাকী গোরস্তানে দাফনকৃত প্রথম মুসলমান।
খুটাখালী ইউনিয়ন
খুটাখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
আয়তন
খুটাখালী ইউনিয়নের আয়তন ১৯,২৪৯ একর (৭৭.৯০ বর্গ কিলোমিটার)। এটি চকরিয়া উপজেলার সবচেয়ে বড় ইউনিয়ন।
অবস্থান ও সীমানা
চকরিয়া উপজেলার সর্ব-দক্ষিণে খুটাখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের উত্তরে ডুলাহাজারা ইউনিয়ন; পশ্চিমে ডুলাহাজারা ইউনিয়ন, মহেশখালী চ্যানেল ও মহেশখালী উপজেলার শাপলাপুর ইউনিয়ন; দক্ষিণে কক্সবাজার সদর উপজেলার পোকখালী ইউনিয়ন, ইসলামপুর ইউনিয়ন, ইসলামাবাদ ইউনিয়ন ও রামু উপজেলার ঈদগড় ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন ও লামা উপজেলার ফাসিঁয়াখালী ইউনিয়ন অবস্থিত।
নামকরণ
খুটাখালী নামকরণের পেছনে কয়েকটি কিংবদন্তি পাওয়া যায়।
কিংবদন্তি-১: মুঘল সম্রাট আওরঙ্গজেবের আমলে নবাব সুবেদার শায়েস্তা খান কর্তৃক ১৬৬৬ সালের গোড়ার দিকে চট্টগ্রাম বিজয়ের পূর্বে চট্টগ্রাম ও পার্বত্য চট্টগ্রাম আরাকানী মগদের শাসনাধীন ছিল। তারা এই অঞ্চলকে বলত খুথাংখালী, এখানে খু শব্দের অর্থ খুঁটি আর থাং শব্দের অর্থ সাঁকো এবং খালী খাল হতে গৃহীত। এতে অর্থ দাঁড়ায় খালের উপর খুঁটি দিয়ে সাঁকো গড়া।
কিংবদন্তি-২: আবার অনেকে মনে করেন, যুবরাজ শাহ সুজা ১৭৬০ সালে আরাকান যাওয়ার পথে তার দলবল এখানকার একটি খালের উপর খুঁটি গেঁড়ে সাঁকো পার হয়েছিল, সেখান থেকে খুটাখালী নামের উদ্ভব হয়েছে।
কিংবদন্তি-৩: অন্য মতানুযায়ী, হিন্দু জমিদার শ্রীকান্ত ঘোষের যশ ও গৌরব দিন দিন বৃদ্ধি পেলে অত্র এলাকায় একচেটিয়া আধিপাত্য স্থাপন করতে তিনি সমর্থ হন। তিনি তাঁর নামানুসারে এ অঞ্চলের নামকরণ করলেন কান্তখালী। ১৮৯২ সালে সিএস জরিপের সময়ে এই গ্রামের নাম কান্তখালী লেখা হয় এবং খতিয়ান ও নক্সা গুলিতে তা রেকর্ড করা হয়। ১৯২৫ সাল থেকে ১৯২৯ সাল পর্যন্ত পূর্ণ সিএস জরিপের ম্যাপ, খতিয়ান ও খসড়া ইত্যাদিতে কান্তখালী লিখা হয়। পরবর্তী জরিপ বিভাগ, ডাক বিভাগ ও ফরেস্ট বিভাগ ইত্যাদিতে খুটাখালী লিখা হয়। ইসলামিক ফাউন্ডেশন বাংলাদেশ রচিত ইসলামী বিশ্বকোষেও খুটাখালী লিখা হয়। অধুনা শিক্ষিত লোকজন খুটাখালী লিখতে আরম্ভ করেন। এমনিভাবে খুথাংখালী ও কান্তখালী থেকে খুটাখালী নামকরণ হয়।
প্রশাসনিক কাঠামো
খুটাখালী ইউনিয়ন চকরিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ৫টি মৌজায় বিভক্ত।
শিক্ষা ব্যবস্থা
খুটাখালী ইউনিয়নের সাক্ষরতার হার ৫৬%(২০০১ সালের জরিপ)। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
খুটাখালী ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
খাল ও নদী
খুটাখালী ইউনিয়নের পশ্চিম পাশে রয়েছে মহেশখালী চ্যানেল। এছাড়া রয়েছে মেধার খাল।
হাট-বাজার
খুটাখালী ইউনিয়নের প্রধান প্রধান হাট/বাজারগুলো হল খুটাখালী স্টেশন বাজার এবং মেধা কচ্ছপিয়া শান্তি বাজার।
আব্দুল মতিন চৌধুরী
আব্দুল মতিন চৌধুরী বা আবদুল মতিন চৌধুরীবলতে যাদেরকে বোঝানো হতে পারে -
পান্থ কানাই
পান্থ কানাই একজন বাংলাদেশী সংগীতশিল্পী, ড্রামবাদক, শাস্ত্রীয় তবলাবাদক ও সংগীতশিক্ষক। ২০০১ সালে তান্ডব ব্যান্ডের সঙ্গে তার অভিষেক অ্যালবাম মা প্রকাশ করেন।
প্রাথমিক জীবন
তার জন্ম ও বেড়ে ওঠা বন্দর নগরী চট্টগ্রামে। তার মা একজন সংগীতশিল্পী। প্রাথমিক বয়সেই তিনি ভারতীয় শাস্ত্রীয় তবলা বাজানো শিখেছিলেন। ছয় বছর বয়স থেকে তিনি তার মায়ের সঙ্গে শাস্ত্রীয় তবলা বাজাতেন। উচ্চ বিদ্যালয়ে পড়ার সময় তিনি জ্যাজ ড্রাম বাজানো শুরু করেন, পরবর্তীতে সোলস ও নগর বাউলের মতো ব্যান্ডগুলোতে ড্রাম বাজিয়ে দেশের অন্যতম জনপ্রিয় গায়ক ও ড্রামবাদক হয়ে ওঠেন। দশম শ্রেণীতে পড়ার সময়, যখন তিনি ড্রাম বাজানো শুরু করেন, ওশান (Ocean) নামে একটি ব্যান্ডদল গঠন করেন। এর পরপরই তিনি নিজেই গান গাওয়া শুরু করেন।
কর্মজীবন
পান্থ তান্ডব ব্যান্ডের সঙ্গে ২০০১ সালে তার অভিষেক অ্যালবাম মা প্রকাশ করেন, একই বছর তিনি আদম হাওয়া নামে আরেকটি অ্যালবাম প্রকাশ করেন। ২০০২ সালে মন কারিগর এবং ২০০৩ সালে তার সর্বশেষ একক অ্যালবাম নৌকা জমিন নাটাই প্রকাশ করেন। ২০০৩ সালে প্রকাশিত চুমকি-১ নামের অ্যালবামে সারেং বৌ (১৯৭৮) চলচ্চিত্রের বিখ্যাত "ওরে নীল দরিয়া" গানের পুনঃমিশ্রণ সংস্করণে কণ্ঠ দেন তিনি। একই অ্যালবামের জন্য দোস্ত দুশমন (১৯৭৮) চলচ্চিত্রের বিখ্যাত "চুমকি চলছে একা পথে" গানেরও পুনঃমিশ্রণে কণ্ঠ দেন পান্থ, যা ২০২০ সালে ১৯ অক্টোবর অনুমপ রেকর্ডিংয়ের ইউটিউব চ্যানেলে পুনঃপ্রকাশ করা হয়। বড় ভালো লোক ছিল (১৯৮২) চলচ্চিত্রের জাতীয় পুরস্কার প্রাপ্ত "হায়রে মানুষ রঙ্গীন ফানুস" গানটি ২০০৫ সালে সাউন্ডটেকের প্রযোজনায় ডিজে মোর্তাজার সংগীত পরিচালনায় রঙ্গীন মানুষ নামের অ্যালবামে পুনঃমিশ্রণ সংস্করণ ব্যবহার করা হয়,  যেখানে কণ্ঠ দেন পান্থ কানাই। ২০১৪ সালে বাংলাদেশে অনুষ্ঠিত টি-২০ ক্রিকেট বিশ্বকাপের থিম সং "চার ছক্কা হৈ হৈ" গানে দিলশাদ নাহার কনা, এলিটা করিম, যোহন আলমগীর, সানবির হুদা, বাঁধন সরকার পূজা ও কৌশিক হোসেন তাপসর সঙ্গে সম্মিলিতভাবে কণ্ঠ দেন তিনি। গানটির সুর ও সঙ্গীতায়োজন করেছেন ফুয়াদ আল মুক্তাদির এবং গীত রচনা করেছেন অনম বিশ্বাস ও রিফায়েত আহমেদ, এছাড়াও সংগীত ভিডিও পরিচালনা করেছেন আশিকুর রহমান। এটি ২০১৪ সালের ২০ ফেব্রুয়ারি বিশ্বব্যাপী আনুষ্ঠানিকভাবে প্রকাশ করা হয়। এর অধিকাংশ গীত বাংলা ভাষায় ব্যক্ত করা হয়েছে; পাশাপাশি ইংরেজি ভাষার এতে অন্তর্ভুক্তি ঘটেছে। গানটির মাধ্যমে বাংলাদেশের প্রধান শহরগুলোতে ফ্ল্যাশ মবের ন্যায় নতুন ধারার জন্ম হয়। সর্বশেষ একক অ্যালবাম প্রকাশের প্রায় ১৩ বছর পর ২০১৬ সালে অনলাইনে প্রকাশ করেন তিনটি গান নিয়ে একক অ্যালবাম দেহখাঁচা। ২০১৭ সালের সত্তা চলচ্চিত্রে বাপ্পা মজুমদারের সুরে ও আহসান কবিরের লেখায় "রাজা বদল" শিরোনামের একটি আইটেম গানে বাঁধন সরকার পূজার সঙ্গে দ্বৈতভাবে কণ্ঠ দেন তিনি। এরপর তিনি ২০১৮ সালের সেপ্টেম্বরে সুমন কল্যাণের সুর ও সঙ্গীতায়োজনে "দেহের মাঝে" এবং রুশো মাহতাবের কথা ও সুরে "মন সঁপিলাম" শিরোনামের দুটি সঙ্গীত ভিডিও ইউটিউবে প্রকাশ করেন। ২০১৮ সালে তিনি ড্রামবাজ নামে একটি সংগীত বিদ্যালয় চালু করেন।  ২০১৯ সালের ফেব্রুয়ারিতে ১৫টি দেশাত্মবোধক গান নিয়ে ফাহমিদা নবীর জীবনের জয়গান নামের একটি অ্যালবামের জন্য "পরীবিবির মাজার দেখো" শিরোনামের একটি গানে কণ্ঠ দেন তিনি, যা সংগীতায়োজন করেন বর্ণ চক্রবর্তী।   ২০২০ সালে নবাব এলএলবি চলচ্চিত্রের "আমি নবাব" শিরোনামের একটি গান প্রথমে তার কণ্ঠে ধারণ করা হয়,  তবে চলচ্চিত্রে ভারতীয় সংগীতশিল্পী সম্প্রীত দত্তের গাওয়া সংস্করণটি রাখা হয়। চলচ্চিত্রটিতে তার গাওয়া সংস্করণটি না রাখায় এর কুশীলব ও শ্রোতা কর্তৃক পরিচালক অনন্য মামুন সমালোচনার মুখোমুখি হতে হয়।
মানুষমারা (গ্রাম)
মানুষমারা দ্বারা যেসব গ্রাম নির্দেশিত হতে পারে:
দীপা খন্দকার
দীপা খন্দকার (জন্ম ২৮ নভেম্বর) একজন বাংলাদেশী টেলিভিশন অভিনেত্রী। দীপা খন্দকার প্রধানত টেলিভিশন নাটকে অভিনয় করে থাকেন। তিনি বিজ্ঞাপচিত্রে মডেল এবং উল্লেখযোগ্য চলচ্চিত্রে অভিনয় করেছেন। তার উল্লেখযোগ্য চলচ্চিত্রের মধ্য রয়েছে ভাইজান এলোরে, অফিসার।
প্রাথমিক এবং কর্মজীবন
খন্দকার নারায়ণগঞ্জে তার শৈশব কাটিয়েছেন। তার অভিনয় জীবন শুরু করার আগে তিনি একটি ফ্লাইট পরিচর্যা পরিসেবার কাজ করতেন। তিনি কাকতাড়ুয়া নামক নাটকে টেলিভিশনে অভিনয় শুরু করেন। তিনি বেশকিছু টেলিভিশনের বিজ্ঞাপনে করেছেন। ২০১৮ সালে ভাইজান এলো রে এর মাধ্যমে চলচ্চিত্রে অভিনয় শুরু করে।
তার জনপ্রিয় টেলি-নাটকের মধ্যে রয়েছে 'মেঘে ঢাকা মানুষ', 'এবং আমি', 'অন্ধকারের ফুল', 'ঘর সংসার', 'মহুয়া', 'স্বপ্নভোগ', 'সোসাইটি', 'সখী কুটুম' এবং আরও অনেকে। 'হাউস ওয়াইফ' শিরোনামে একটি টিভি শোতে উপস্থাপিকা হিসাবে তার ভূমিকার জন্য তিনি প্রচুর প্রশংসাও পেয়েছেন। অনুষ্ঠানটি চ্যানেল ২৪-এ প্রচারিত হয়েছিল। দীপা খন্দকার বানজাই মাল্টিমিডিয়া প্রযোজিত গোলাম মুস্তোফার পরিচালিত কানাডার ফিচার ফিল্ম "এ ফাদার্স ডায়েরি" তে উপস্থিত হয়েছিলেন, এতে একটি সহায়ক চরিত্রে তিনি মা চরিত্রে অভিনয় করেছেন। যেখানে তিনি একুশের গানে তার মিষ্টি লাইভ কণ্ঠ দিয়েছেন - "দ্য গানের টোয়েন্টিস্টেস্ট" যা প্রশংসিত হয়েছে।
খন্দকার ভাইজান এলো রে (২০১৮) এর মাধ্যমে চলচ্চিত্র অভিনয়ে আত্মপ্রকাশ করেছিলেন।
ব্যক্তিগত জীবন
২০০৬ সালে খন্দকার বিয়ে করেন অভিনেতা শাহেদ আলীকে। তাদের আদ্রিক নামে এক পুত্র এবং অরোহী নামে এক কন্যা রয়েছে
লো-রাস-পা-দ্বাং-ফ্যুগ-ব্র্ত্সোন-'গ্রুস
লো-রাস-পা-দ্বাং-ফ্যুগ-ব্র্ত্সোন-'গ্রুস (১১৮৭-১২৫০) তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ  ধর্মসম্প্রদায়ের স্মাদ-'ব্রুগ-পা-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতা ছিলেন।